Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=529
Timestamp: 2017-11-21 21:16:23+00:00
Document Index: 9148310

Matched Legal Cases: ['§ 239', '§ 260', '§ 10', '§ 10', '§ 10', '§ 10', '§ 9', '§ 88', '§ 9', '§ 2', '§ 27', '§ 9', 'kko ', '§ 11', 'kko ', '§ 214']

Jämijärven kunta KOKOUSKUTSU 16/2008
Kunnanhallitus Laatimispäivämäärä: 17.9.2008
23.9.2008 kello 18.30
239 § KOKOUKSEN LAILLISUUS JA PÄÄTÖSVALTAISUUS 273
240 § PÖYTÄKIRJAN TARKASTAJIEN VALINTA 273
241 § TIEDOKSI SAATETTAVAT ASIAT 274
242 § PÖYTÄKIRJOJEN TIETOON SAATTAMINEN 275
243 § OVTES:N MUKAINEN PAIKALLINEN TVA 276
244 § OVTES:N PAIKALLISEN 0,3 %:N JÄRJESTELYERÄN TÄYTÄNTÖÖNPANO 1.3.2007 277
245 § OVTES:N PAIKALLISEN 0,3 %:N JÄRJESTELYERÄN 279
TÄYTÄNTÖÖNPANO 1.3.2008 279
246 § TYÖN VAATIVUUDEN ARVIOINNIN PERUSTEELLA KOULUNJOHTAJAN TEHTÄVÄSTÄ MAKSETTAVA KORVAUS 280
247 § TALOUDEN TOTEUTUMINEN 1.1.-31.7.2008 282
248 § POSAN VAIKUTUS KUNNANVIRASTON YMS. HENKILÖSTÖN TOIMENKUVIIN 283
249 § YKSITYISEN PÄIVÄHOIDON TUEN KUNTALISÄ JÄMIJÄRVEN KUNNASSA 284
250 § PÄIHDE- JA MIELENTERVEYSSUUNNITELMA 2008 – 2009 286
251 § KUNNANVIRASTON PITÄMINEN SULJETTUNA 22.-23.12.2008, 2.1.2009 JA 5.1.2009 287
252 § PÄÄTÖS EDUNVALVONTAPALVELUJEN TUOTTAJALLE MAKSETTAVASTA KORVAUKSESTA VUONNA 2008 288
253 § VUOKRASOPIMUKSEN IRTISANOMINEN / KANKAANPÄÄN KANSANTERVEYSTYÖN KUNTAYHTYMÄ 289
254 § VAALILAUTAKUNNAN JA VAALITOIMIKUNNAN VALITSEMINEN VUODEN 2008 KUNNALLISVAALEIHIN / VAALITOIMIKUNNAN TÄYDENTÄMINEN 290
255 § KESKUSVAALILAUTAKUNNAN TÄYDENTÄMINEN VARAJÄSENILLÄ 292
256 § OHJELMAKAUDELTA 2000-2006 SÄÄSTYNEEN LAEDER-KUNTARAHAN SIIRTÄMINEN OHJELMAKAUDELLE 2007-2013 293
257 § KANKAANPÄÄN KANSANTERVEYSTYÖN KUNTAYHTYMÄN OSAVUOSIRAPORTTI 1.1.-30.6.2008 294
258 § POHJOIS-SATAKUNNAN KOULUTUSKUNTAYHTYMÄN TALOUSARVIO VUODELLE 2009 JA TALOUSSUUNNITELMA VUOSILLE 2009-2011 295
259 § SONERAN ASIAKASTIEDOTE KOSKIEN HARVAAN ASUTTUJEN ALUEIDEN LANGATTOMIA PALVELUITA 296
260 § MONIKÄYTTÖURA VÄLILLE JÄMI-IKAALISTEN KYLPYLÄ 297
261 § RAKENNUSPÄÄLLIKÖN VIRKASUHTEEN JATKAMINEN 298
262 § TEKNISEN TOIMEN KANSLISTIN PAIKAN TÄYTTÄMINEN TOISTAISEKSI 299
263 § OSALLISTUMINEN PORIN KAUPUNGIN HANKINTAPALVELUUN 300
264 § OSALLLISTUMINEN JÄMIJÄRVILÄISTEN SOTAVUOSISTA VALMISTELTAVAAN KIRJAAN 301
265 § PUUNOSTOTARJOUS 302
Jämijärven kunta KOKOUSPÖYTÄKIRJA 16/2008
23.9.2008 kello 18.30- 20.50
Vesa Lahelma klo 18.35-19.00
Heikki Rantanen klo 18.35-19.00
§§ 239 - 265
Kunnanvirasto 30.9..2008
Kunnanvirasto 30.9.2008
239 § KOKOUKSEN LAILLISUUS JA PÄÄTÖSVALTAISUUS
240 § PÖYTÄKIRJAN TARKASTAJIEN VALINTA
Kunnanhallituksen puheenjohtaja Matti Leppihalme teki seuraavan työjärjestyksen muutosehdotuksen, joka hyväksyttiin yksimielisesti: seuraavaksi käsitellään § 260, jonka jälkeen palataan esityslistan mukaiseen työjärjestykseen.
241 § TIEDOKSI SAATETTAVAT ASIAT
- Länsi-Suomen lääninhallitus, äitienpäiväkunniamerkit v. 2009
- Satakunnan sairaanhoitopiiri, synnytysvuodeosaston perhehuoneen maksu ja kotihemodialyysipotilaiden kotona suoritettavan hoidon maksuttomuus.
- Asumisen rahoitus- ja kehittämiskeskus, ohjeet tuen hakijoille ja kunnille vuodelle 2009
- Kunnallinen työmarkkinalaitos, kunnallisen opetushenkilöstön virka- ja työehtosopimuksen (OVTES 2007-2009) palkantarkistukset 1.9.2008 lukien.
- Kunnallinen työmarkkinalaitos, kunnallisen tuntipalkkaisen henkilöstön palkantarkistukset 1.9.2008
- Opetushallitus, valtionavustuksen hakeminen ja käyttötarkoitus
- Pohjois-Satakunnan peruspalvelu-liikelaitoskuntayhtymään siirtyvä henkilöstö/luonnos
- D-Fence turvallisuusraportti 9/2008
- Verohallinto, ennakkotieto verovuoden 2007 veroista
- Satakunnan pelastuslaitos, TA 2008, taloustilanne 31.8.2008
o Jämijärvi, Poikajutila 2:87
o Kauppila, Mäkelä
242 § PÖYTÄKIRJOJEN TIETOON SAATTAMINEN
Pohjois-Satakunnan peruspalvelu-liikelaitoskuntayhtymä
tilapäinen johtokunta 11.7.2008
tilapäinen johtokunta 14.8.2008
Pohjola, vakuutusten
vuositarkastus 2008 9.9.2008
Perusturvalautakunta 9.9.2008
Yhteistyötoimikunta 10.9.2008
Ammatillisen koulutuksen järjestäjäverkon
kokoaminen Satakunnassa 2006-2008,
ohjausryhmän muistio 13 12.9.2008
Yhteistyötoimikunta 3 § 10.9.2008
243 § OVTES:N MUKAINEN PAIKALLINEN TVA
Opetushenkilöstön osalta työn vaativuuden arviointi on suoritettu lukuvuoden 2007-2008 aikana.
Arvioinnin suoritti rehtori tarkoitukseen suunnitellun lomakkeen avulla, jonka opettajat täyttivät tekemällä itse arvioinnin työnsä vaativuudesta. Jonka jälkeen opettaja ja rehtori kävivät arviointikeskustelun. Lomake sisälsi opettajan työn perustehtäväkuvauksen, jonka rehtori ja opettaja kävivät yhdessä läpi ja vahvistivat allekirjoituksella.
Arvioinnin tuloksena voidaan todeta, että opettajan tehtävien vaativuuden eroavaisuudet ovat monelta osin jo huomioitu palkkauksessa mm. opetusvelvollisuudessa, huojennuksina ja erilaisina palkkioina.
Työn vaativuuden arvioinnin perusteella ei voida korvata sellaisia tehtäviä, jotka jo muuten on tavalla tai toisella huomioitu palkkauksessa, esimerkiksi opetusvelvollisuudessa, lisäkorvauksena, työaikana tms
Selvitys vaativuuden arvioinnista liitteenä 3.1., tehtävänkuvauslomake liitteenä 3.2. sekä yhteenveto tehtäväkuvauksesta liitteenä 3.3.
Ehdotus: Yhteistyötoimikunta esittää kunnanhallitukselle opetushenkilöstön työn vaativuuden arvioinnin hyväksymistä.
KH 243 § Selvitys vaativuuden arvioinnista, tehtäväkuvauslomake ja yhteenveto tehtäväkuvauksista on liitteenä nro 243.1.
Yhteistyötoimikunta 4 § 10.9.2008
244 § OVTES:N PAIKALLISEN 0,3 %:N JÄRJESTELYERÄN TÄYTÄNTÖÖNPANO 1.3.2007
Paikallisesti käytetään 0,30 % suuruinen järjestelyvaraerä opetushenkilöstön palkan tarkistamiseen ensisijaisesti tehtäväkohtaisiin palkkoihin 1.3.2007 lukien. Järjestelyvaraerä lasketaan päätoimisen opetushenkilöstön helmikuun palkkasummasta. Opetushenkilöstön tehtäväkohtaista palkkaa tarkistetaan perusteena tehtävien vaativuus. Jos paikallista järjestelyvaraerää on tämän jälkeen vielä käyttämättä, sitä voidaan käyttää henkilökohtaisen lisän myöntämiseen, jolloin perusteena on ammatinhallinta ja työtulokset.
Paikallista järjestelyvaraerää voidaan vaihtoehtoisesti paikallisesti sopia käytettäväksi valtakunnallisten sopimusosapuolten hyväksymään palkkaus- ja työaikajärjestelmän toteuttamiseen.
Rehtorin päätös 26.08.2008:
Esitän kunnanhallitukselle, että 1.3.2007 järjestelyvaraerä jaetaan opettajille seuraavasti:
Järjestelyvaraerän muodostuminen:
1.3.2007 erä = 0,003*71865,99=215,60
Yhteensä 215,60 euron summasta 6,75 euroa käytetään
Tykköön koulunjohtajan TVA osuuteen, jotta kaikille koulunjohtajille
muodostuu koulunjohtajan tehtävästä maksettavaksi palkkioksi295,92 euroa/kk.
Loppuerä 208,85 jaetaan kahdelle opettajalle, jolloin kummallekin tulee 104,43 euroa kuukaudessa.
- Maarit Rantanen, joka kiertävänä erityisopettajana huolehtii oppilashuollon koordinaattorin tehtävästä saa tva:n mukaista tehtäväkohtaista lisäkorvausta 104,43 euroa/kk
- Helena Saaristo, joka kieltenopettajana vastaa kansainvälisyyskasvatuksen tehtävästä saa tva:n mukaista tehtäväkohtaista lisäkorvausta 104,43 euroa/kk
Ehdotus: Yhteistyötoimikunta päättää lausuntonaan hyväksyärehtorin ehdotuksen.
KH 244 §
Yhteistyötoimikunta 5 § 10.9.2008
245 § OVTES:N PAIKALLISEN 0,3 %:N JÄRJESTELYERÄN
TÄYTÄNTÖÖNPANO 1.3.2008
Maaliskuun 2008 alusta toteutettava paikallinen järjestelyerä 0,3 % käytetään allekirjoituspöytäkirjan 3 §:n mukaan paikallisten palkkausepäkohtien korjaamiseen ja palkkausjärjestelmän kehittämiseen paikallisesti siten, että korotuksilla tuetaan toimintojen ja tehtävien uudelleenjärjestelyjä. Järjestelyerää kohdennetaan niihin yksiköihin, jotka ovat toimintojen ja tehtävien uudelleenjärjestelyillä parantaneet toiminnan laatua ja tehokkuutta. Järjestelyerästä päätettäessä on otettava myös huomioon, että esimiesasemassa olevien palkkaus on oikeassa suhteessa heidän alaistensa palkkaan nähden. Erä käytetään tehtäväkohtaisten palkkojen tarkistuksiin ja henkilökohtaisten lisien maksamiseen.
Esitän kunnanhallitukselle, että 1.3.2008 järjestelyvaraerä jaetaan
opettajille seuraavasti:
1.3.2008 erä=0,003*75906,60=227,72 euroa
Erä jaetaan kahdelle opettajalle, jolloin kummallekin tulee 113,86
Heikki Ränsi, joka huolehtii Green Card elämäntaitopelin kapteenin tehtävistä saa tva:n mukaista tehtäväkohtaista lisäkorvausta
113,80 euroa/kk
Rami Heikkilä, joka huolehtii liikunnan yhdysopettajan tehtävistä
saa tva:n mukaista tehtäväkohtaista lisäkorvausta 113,80 euroa/kk.
Ehdotus: Yhteistyötoimikunta päättää lausuntonaan hyväksyä
rehtorin ehdotuksen.
Yhteistyötoimikunta 6 § 10.9.2008
246 § TYÖN VAATIVUUDEN ARVIOINNIN PERUSTEELLA KOULUNJOHTAJAN
TEHTÄVÄSTÄ MAKSETTAVA KORVAUS
Koulunjohtajan lisä on poistettu, mutta he saavat tämän osuuden palkkauksesta ns. ”siirtymäkauden lisänä”. Poisto/palauttaminen antaa työnantajalle mahdollisuuden arvioida koulunjohtajan tehtä- vää, sen sisältöä ja palkkauksen määrää uudelleen.
Koulunjohtaja toimii työpaikkansa vastuullisena esimiehenä, jonka johdosta on perusteltua maksaa ko. tehtävästä korvaus. Korvauksen maksaminen ei lisää kunnan menoja, koska sitä maksetaan koulunjohtajille edelleen siirtymäkauden lisänä.
Kunta, ja sen myötä myös koulutoimi elää voimakkaassa muutospaineessa, joka aiheuttaa uusia lisähaasteita mm. koulutoimen sisäiseen toimintaan ja vastuuttamiseen. Pidän perusteltuna maksaa koulunjohtajille nykyisen suuruisen koulunjohtajan tehtävistä maksettavan korvauksen maksamista, mutta kuhunkin koulunjohtajan tehtävään tulee liittää jokin Jämijärven koulujen yhteisten asioiden hoitamiseen liittyvä tehtävä.
Esitän kunnanhallitukselle, että kaikille koulunjohtajille maksetaan
tehtäväkohtaisena palkkana nykyisen siirtymäkauden korvausta
vastaava rahamäärä 295,92.
Tämän summan ovat saaneet Palokosken ja Suurimaan koulunjohtajat.
Tykköön koulunjohtajan korvaus on ollut 289,17 euroa.
Tykköön koulunjohtajan tehtävästä maksettava palkkio kohotetaan samalle tasolle muiden koulunjohtajien kanssa käyttämällä järjestelyvaraerää 6,75 euroa.
Tässä yhteydessä koulunjohtajien tehtäviin liitetään koulujen
yhteinen vastuullinen kehittämistehtävä. Kyseessä on tehtävä,
joka huomioidaan mm. asianomaisen koulunjohtajan täydennyskoulutuksessa. Tehtävä tarkentuu mahdollisesti
myöhemmin ja sen sisällöstä voidaan sopia ao. koulunjohtajan
kanssa tarpeen mukaan, mutta joka tässä vaiheessa on seuraavanlainen:
Palokosken koulunjohtaja: Laillisuus ja oikeusturva-asioitten
Tykköön koulunjohtaja: Varhaiskasvatuksen vastaava
Suurimaan koulunjohtaja: Mediakasvatuksen (mm. kotisivut)
Ehdotus: Yhteistyötoimikunta päättää lausuntonaan hyväksyä rehtorin ehdotuksen.
247 § TALOUDEN TOTEUTUMINEN 1.1.-31.7.2008
Esityslistan liitteenä on talousarvion toteutuminen ajalla
1.1.-31.7.2008. Liite nro 247.1.
Ehdotus: Kunnanhallitus päättää merkitä talouden toteutumisen tiedokseen.
248 § POSAN VAIKUTUS KUNNANVIRASTON YMS. HENKILÖSTÖN TOIMENKUVIIN
Perusturvan henkilöstön siirtyminen PoSaan (lukuun ottamatta päivähoitoa) vaikuttaa kuntaan jäljelle jäävän henkilöstön toimenkuviin ja tehtäväjakoon. Se vaikuttaa eräiltä osin vähentävästi esim. palkkatapahtumat, laskut, kirjaukset jne., mutta myös lisäävästi. Lisäyksen aiheuttaa ne tehtävät, jotka eivät siirry PoSaan.
Projektipäällikkö Aki Rantanen on yhdessä henkilöstön kanssa valmistellut luonnoksen tehtävien uusjaoksi. Liite nro 248.1.
Ehdotus: Kunnanhallitus keskustelee asiasta luonnoksen pohjalta.
Perusturvalautakunta 100 § 9.9.2008
249 § YKSITYISEN PÄIVÄHOIDON TUEN KUNTALISÄ JÄMIJÄRVEN KUNNASSA
Perusturvalautakunta on 11.7.2008 § 88 pitämässään kokouksessa päättänyt nostaa päivähoitomaksun enimmäismäärän liitteen 87.1 mukaisesti 233 €/kk. Jotta yksityiset perhepäivähoitajat päivähoitopalvelujen tuottajina saavat myös tämän korotuksen, yksityisen hoidon kattohinta tulisi nostaa 533 €/kk. Kustannusten nousu esimerkiksi elintarvikkeiden osalta tulisi näin huomioitua.
Päivähoitotilanne Jämijärvellä vaatii yksityisen perhepäivähoidon.
Pääskyn päiväkoti on täynnä ja ensi syksynä paikkoja vapautuisi
tämän hetkisen tiedon mukaan vain viisi. Ryhmäperhepäiväkodin
päivähoitopaikat alkavat myös olla varattuja. Ryhmäperhepäivä-
kodin paikkatilanne vaihtelee jonkin verran, mutta kovin monta
uutta lasta sinne ei ensi syksynä voida sijoittaa. Kunnallisia per-
hepäivähoitajia on tällä hetkellä kaksi, jotka ovat jäämässä eläk-
keelle vuoden 2010 alkupuolella.
Yksityiset perhepäivähoitajat ovat hoitaneet myös yö- ja viikon- loppuhoidon. Yksityisillä perhepäivähoitajilla on tällä hetkellä 17 lasta, joiden sijoittuminen kunnalliseen hoitoon on nykyisessä päivähoitotilanteessa mahdotonta. Lasten hoito vaatisi yhden ryhmäperhepäiväkodin sekä yhden perhepäivähoitajan omaan kotiinsa hoitamaan lapsia tai neljä perhepäivähoitajaa.
Jotta pystymme selviytymään laissa osoitetusta subjektiivisesta päivähoitovelvoitteesta, tarvitsemme uusia yksityisiä perhepäivähoitajia, ryhmäperhepäiväkotia tai päiväkotia. Kuntalisän kattorajan korotus 533 €/lapsi tasa-arvoistaa kunnallisia ja yksityisiä perhepäivähoitajia. Tulevaisuutta ajatellen tässä yhteydessä on hyvä määritellä kuntalisä myös yksityisen ryhmäperhepäiväkodin (550 €/lapsi) ja yksityisen päiväkodin (560 €/lapsi) osalta. Kuntalisä toteutetaan samoin periaattein kuin yksityisten perhepäivähoitajien kuntalisä.
Vuoden 2007 vahvistetun tilinpäätöksen mukaan, netto jaettuna toteutuneilla hoitopäivillä;
perhepäivähoidon hinta on 35,76 €/päivä,
yksityinen perhepäivähoito 19,20 €/päivä (kuntalisä, Kelan hoitolisä ja hoitoraha, kunnan kustannukset)
ryhmäperhepäiväkoti 45,50 €/päivä
päiväkoti 62,12 €/päivä.
Ehdotus: Perusturvalautakunta päättää:
1. hyväksyä yksityisen päivähoidon, ryhmäperhepäiväkodin ja päiväkodin kuntalisän liitteen 100.1. mukaisesti
2. saattaa perusturvalautakunnan päätöksen tiedoksi kunnanhallitukselle ja kunnanvaltuustolle.
KH 249 § Yksityisen hoidon tuen kuntalisä Jämijärven kunnassa.
Ehdotus: Kunnanhallitus merkitsee liitteen nro 249.1. tiedokseen ja saattaa sen edelleen valtuustolle tiedoksi.
Perusturvalautakunta 103 § 9.9.2008
250 § PÄIHDE- JA MIELENTERVEYSSUUNNITELMA 2008 – 2009
Satakunnan sairaanhoitopiirin ja piiriin kuuluvien kuntien kesken järjestettiin ensimmäinen kumppanuusneuvottelukierros keväällä 2006 ja toinen keväällä 2007. Kumppanuusneuvotteluissa sovittiin kuntien päihde- ja mielenterveystyön suunnitelmien laatimisesta. Kunnat ovat sopimuksella sitoutuneet asiaan.
Satakunnan sairaanhoitopiirin kuntayhtymä haki Länsi-Suomen lääninhallitukselta rahoitusta Satakunnan päihde- ja mielenterveyssuunnitelman toimeenpanohankkeelle ajalle 1.1.2008-31.10.2009 ja sai myöntävän päätöksen 146.00 €. Hankkeen kehittämispäällikkönä on toiminut Matti Järvinen. Hankkeen keskeiset tavoitteet ovat päihde- ja mielenterveyssuunnitelmien koordinoitu toimeenpano Satakunnassa ja päihteettömyyden ja mielenterveyden edistäminen sekä päihteiden käytön ja käytöstä aiheutuvien häiriöiden ehkäisyn käytäntöjen ja toimintamallien kehittäminen Satakunnassa.
Sairaanhoitopiirin, kuntayhtymän ja kuntien edustajien muodostama yhteinen työryhmä on valmistellut päihde- ja mielenterveystyön kokonaissuunnitelman, mikä valmistui elokuussa 2008.
Suunnitelma painottaa peruspalveluiden yhteydessä toteutettavaa mielenterveyden ja päihteettömyyden edistämistä, ongelmien ehkäisyä ja varhaista puuttumista. Suunnitelman säännöllinen päivittäminen takaa suunnitelmallisen työotteen ja että kehittäminen jatkuu sekä osaaminen lisääntyy.
Päihde- ja mielenterveyssuunnitelma 2008-2009 esityslistan liitteeksi 103.1.
Ehdotus: Perusturvalautakunta hyväksyy päihde- ja mielenterveyssuunnitelman esityslistan liitteen 103.1. mukaisena ja esittää kunnanhallitukselle ja edelleen valtuustolle suunnitelman vahvistamista.
KH 250 § Päihde- ja mielenterveyssuunnitelma on liitteenä nro 250.1.
Ehdotus: Kunnanhallitus hyväksyy perusturvalautakunnan ehdotuksen ja esittää sen edelleen valtuustolle hyväksyttäväksi.
251 § KUNNANVIRASTON PITÄMINEN SULJETTUNA 22.-23.12.2008, 2.1.2009 JA 5.1.2009
Kunnanviraton henkilöstön kanssa on käyty neuvotteluja loppuvuoden loma-ajoista. Suuri osa viraston henkilöstöä pitää lomaa ennen joulua sekä uudenvuoden jälkeen.
Työnteon kannalta tehokkainta olisi pitää virasto suljettuna ko. ajankohtina.
Ehdotus: Kunnanhallitus päättää, että kunnanvirasto pidetään suljettuna 22.-23.12.2008, 2.1.2009 ja 5.1.2009.
252 § PÄÄTÖS EDUNVALVONTAPALVELUJEN TUOTTAJALLE MAKSETTAVASTA KORVAUKSESTA VUONNA 2008
Sisäasiainministeriön asetus (1271/2007) holhoustoimessa tarvittavan edunvalvontapalvelujen tuottajalle maksettavasta korvauksesta tuli voimaan 1.1.2008. Palvelujen tuottajalle maksetaan korvausta enintään puolet tuottamisesta aiheutuneista nettokustannuksista.
Korvauksena maksetaan palvelujen tuottamisesta aiheutuneista nettokustannuksista valtion talousarvioon tarkoitusta varten varatun määrärahan rajoissa enintään puolet, vähintään kuitenkin 70 € ja enintään 157 € edunvalvontaa kohti.
Vuoden 2008 määrärahojen rajoissa summat ovat 70 € ja 140 €. Satakunnan maistraatin päätöksen mukaan Jämijärven kunnan saama korvaus on 15 päämiehestä á 74 € eli yhteensä 1110,00 €. Päätös on haetun mukainen.
Ehdotus: Kunnanhallitus päättää merkitä päätöksen tiedokseen ja päättää samalla ettei siihen haeta muutosta.
Kunnanhallitus 232 § 2.9.2008
253 § VUOKRASOPIMUKSEN IRTISANOMINEN / KANKAANPÄÄN KANSANTERVEYSTYÖN KUNTAYHTYMÄ
Kankaanpään kansanterveystyön kuntayhtymä on irtisanonut terveyskeskushammaslääkäri Pekka Arposen käytössä olleen, Jämijärven kunnan omistaman omakotitalon vuokrasopimuksen. Pekka Arponen jää eläkkeelle ja hänen virkasuhteensa päättyy joulukuun 2008 lopussa.
Virkasuhteen perusteella vuokratun talon vuokrasopimus irtisanotaan päättyväksi 30.11.2008.
Vuokrasopimuksen jatkamisesta neuvotellaan Pekka Arposen kanssa ennen kunnanhallituksen kokousta.
1. merkitä Kankaanpään kansanterveystyön kuntayhtymän vuokrasopimuksen irtisanomisen hyväksyen tiedokseen
2. jatkotoimenpiteistä omakotitalon jatkovuokraamisen tai myynnin suhteen.
Päätös: Ehdotus hyväksyttiin yksimielisesti siten, että 2. kohdan osalta käydään jatkoneuvottelut Pekka Arposen kanssa.
KH 253 § Kunnanjohtaja on käynyt jatkoneuvottelun Pekka Arposen kanssa 8.9.2009. Neuvottelun tulos esitellään kokouksessa.
Ehdotus: Kunnanhallitus käy keskustelun eri vaihtoehdoista.
Päätös: Kunnanhallitus päättää siirtää asian seuraavaan kokoukseen ja samalla evästää valmistelijaa.
Kunnanhallitus 156 § 27.5.2008
254 § VAALILAUTAKUNNAN JA VAALITOIMIKUNNAN VALITSEMINEN VUODEN 2008 KUNNALLISVAALEIHIN / VAALITOIMIKUNNAN TÄYDENTÄMINEN
KH 254 § Elina Lahtinen ja Briitta Rantanen ovat esteellisiä toimimaan vaalitoimikunnassa, joten vaalitoimikuntaan on valittava yksi uusi jäsen ja yksi uusi varajäsen.
Tämän lisäksi jäsenistä on valittava vaalitoimikunnan puheenjohtaja.
1. valita vaalitoimikuntaan jäsenen Elina Lahtisen ja varajäsenen Briitta Rantasen tilalle.
2. valita vaalitoimikunnan jäsenistä vaalitoimikunnan puheenjohtajan
1. valita Elina Lahtisen tilalle vaalitoimikuntaan Hanna Virtasen ja varajäseneksi Briitta Rantasen tilalle Kirsi Leppihalmeen.
2. valita vaalitoimikunnan puheenjohtajaksi Olavi Koivuniemen ja varapuheenjohtajasi Hanna Virtasen.
255 § KESKUSVAALILAUTAKUNNAN TÄYDENTÄMINEN VARAJÄSENILLÄ
Valtuusto on 25.1.2005 § 9 yksimielisesti valinnut kunnan keskusvaalilautakuntaan v. 2005 – 2008 seuraavat henkilöt:
Esa Ala-Karvia, pj
Ritva Mäkelä, varapj
Pirkko Laitajärvi ja Arja Vallila ovat esteellisiä toimimaan keskusvaalilautakunnassa 2008 kunnallisvaaleissa. Kunnanhallitus voi tällaisessa tapauksessa täydentää keskusvaalilautakuntaa lisäämällä varajäseniä.
Ehdotus: Kunnanhallitus valitsee keskusvaalilautakuntaan kunnallisvaalien 2008 osalta kaksi varajäsentä lisää.
Päätös: Kunnanhallitus päätti yksimielisesti valita keskusvaalilautakuntaan varajäseneksi v. 2008 kunnallisvaalien osalta Päivi Leponiemen ja Matti Peuralan.
256 § OHJELMAKAUDELTA 2000-2006 SÄÄSTYNEEN LAEDER-KUNTARAHAN SIIRTÄMINEN OHJELMAKAUDELLE 2007-2013
Leader ohjelmakauden 2000-2006 kaikki maksatukset on suoritettu hanketoteuttajille ja tehdyn ”tilinpäätöksen” perusteella kuntarahaa jäi käyttämättä 77461,99 euroa. Jämijärven kunnan osuus ko rahasta on 3418,85 euroa.
Ohjelmakaudella 2007-2013 tulee kuntarahoituksesta pulaa väkiluvun vähenemisen takia ja tämän johdosta Aktiivisen Pohjois-Satakunta ry:n hallitus on esittänyt kunnille, että edellisen kauden säästynyttä kuntarahaa ei tarvitsisi palauttaa, vaan se voitaisiin käyttää nykyisellä ohjelmakaudella. Kirje on liitteenä nro 256.1.
Ehdotus: Kunnanhallitus hyväksyy omalta osaltaan Aktiivisen Pohjois-Satakunta ry:n hallituksen esityksen kuntarahan siirtämiseksi ohjelmakaudelle 2007-2013.
Päätös: Koska Kankaanpään kaupunki on ilmoittanut, että se vaatii rahat takaisin, on Aktiivisen Pohjois-Satakunta ry:n hallitus päättänyt, että tasapuolisuuden nimissä rahat palautetaan kaikille kunnille takaisin. Kunnanhallitus päätti merkitä muuttuneen asian tiedokseen.
257 § KANKAANPÄÄN KANSANTERVEYSTYÖN KUNTAYHTYMÄN OSAVUOSIRAPORTTI 1.1.-30.6.2008
Kankaanpään kansanterveystyön kuntayhtymän osavuosiraportti 1.1.-30.6.2008 on valmistunut ja se on lähetetty peruskuntiin.
Liite nro 257.1.
Ehdotus: Kunnanhallitus käy keskustelun osavuosiraportin pohjalta.
258 § POHJOIS-SATAKUNNAN KOULUTUSKUNTAYHTYMÄN TALOUSARVIO VUODELLE 2009 JA TALOUSSUUNNITELMA VUOSILLE 2009-2011
Pohjois-Satakunnan koulutuskuntayhtymän perussopimuksen 12 §:n mukaan taloussuunnitelmaa valmisteltaessa on jäsenkunnille varattava tilaisuus esityksen tekemiseen kuntayhtymän toiminnan kehittämiseksi.
Esityslistan liitteenä on kuntayhtymän alustava talousarvio vuodelle 2009 ja vuosien 2009-2011 alustava taloussuunnitelma.
Liite nro 258.1.
Asiakirjoista on pyydetty jäsenkuntien lausunnot.
Ehdotus: Kunnanhallitus päättää ilmoittaa lausuntonaan, ettei sillä ole huomautettavaa Pohjois-Satakunnan koulutuskuntayhtymän talousarvioon 2009 ja taloussuunnitelmaan vuosille 2009-2011.
Kunnanhallitus 79 § 11.3.2008
259 § SONERAN ASIAKASTIEDOTE KOSKIEN HARVAAN ASUTTUJEN ALUEIDEN LANGATTOMIA PALVELUITA
Sonera investoi lähivuosina langattomaan tekniikkaan monilla paikkakunnilla, joilla pitkillä ja helposti vikaantuvilla puhelinlinjoilla on vähän käyttäjiä.
Sonera siirtyy ko alueilla vuoden 2009 loppuun mennessä langattomiin laajakaistapalveluihin. Samalla nykyiset kiinteän verkon puhelin- ja laajakaistapalvelut loppuvat.
Asia koskee myös useita alueita Jämijärven kunnan sisällä.
Ehdotus: Kunnanhallitus ilmoittaa kantanaan, että Jämijärven kunta vastustaa Soneran lankaverkon ”alasajoa”, koska korvaava langaton verkko ei mahdollista mm. etätyöntekoa.
KH 259 § Kunnanhallituksen kannanottoon on saatu viestintäministeri Suvi Lindenin vastine. Liite nro 259.1.
Ehdotus: Kunnanhallitus keskustelee viestintäministeriltä saadun vastineen pohjalta.
Päätös: Kunnanhallitus merkitsi saadun kirjeen tiedokseen.
260 § MONIKÄYTTÖURA VÄLILLE JÄMI-IKAALISTEN KYLPYLÄ
Pirkanmaalla on v. 1999 lähtien suunniteltu ja rakennettu mittavaa reitistöä, jonka päämääränä on yhdistää Jämin, Ikaalisten Kylpylän, Juupavaaran, Himoksen, Keurusselän yms. matkailukohteet.
Lisäksi runkoreitistöön liittyy useita paikallisia reittejä, jotka kytketään paikallisiin majoitus ym. palveluihin.
Reitistöä on rakennettu valmiiksi n. 2/3.
Jatkohakemus on tarkoitus toteuttaa ylimaakunnallisena. Hanke pitää sisällään Jämin kannalta äärettömän tärkeän yhteyden Ikaalisten Kylpylään. Liite nro 260.1.
Asiasta on keskusteltu mm. kunnanhallituksen edellisessä kokouksessa, jossa toivottiin, että hankkeen vetäjät tulisivat esittelemään hanketta kunnanhallituksen seuraavaan kokoukseen.
Ehdotus: Kunnanhallitus keskustelee asiasta saadun informaation pohjalta.
Päätös: Kunnanhallitus päätti yksimielisesti lähteä hankkeeseen mukaan sen jälkeen kun tilanne maanomistajien kanssa on varmistettu.
Samalla päätettiin käydä yhteisneuvottelu Ikaalisten Kylpylän ja Ikaalisten kaupungin edustajien kanssa.
Vesa Lahelma ja Heikki Rantanen olivat tämän pykälän osalta kokouksessa esittelemässä hanketta.
He poistuivat kokouksesta klo 19.00
261 § RAKENNUSPÄÄLLIKÖN VIRKASUHTEEN JATKAMINEN
Rakennuspäällikkö Juhani Viilo on siirretty rakennuspäällikön virkaan 1.1.2003 alkaen 7 vuoden määräajaksi.
Määräaika päättyy 31.12.2008.
Juhani Viilo saavuttaa eläkeiän vuoden 2010 tammikuussa. Hän on ilmoittanut halukkuutensa jatkaa virkasuhdettaan eläkeikään saakka.
Ehdotus: Kunnanhallitus päättää jatkaa rakennuspäällikkö Juhani Viilon virkasuhdetta 1.1.2009 alkaen toistaiseksi.
Lisäksi kunnanhallitus päätti yksimielisesti, että rakennuspäällikön virka julistetaan haettavaksi maaliskuussa 2009.
Valittava henkilö toimii alussa muulla vakanssilla ja siirtyy rakennuspäällikön virkaan Juhani Viilon jäätyä henkilökohtaiselle eläkkeelle.
262 § TEKNISEN TOIMEN KANSLISTIN PAIKAN TÄYTTÄMINEN TOISTAISEKSI
Kunnanhallitus päätti kokouksessaan 7.8.2007 § 214, että PARAS-hankkeesta johtuen teknisen toimen kanslistin paikka saatiin täyttää ainoastaan määräaikaisesti vuoden 2008 loppuun. Tehtäväsiirtojen ja toimistohenkilöstön toimenkuvien selkiydyttyä teknisen toimen kanslistin tehtävät voidaan täyttää toistaiseksi. Tehtävän täyttäminen kuluu hallintosäännön mukaan teknisen toimialan johtajalle rakennuspäällikkö Juhani Viilolle.
Ehdotus: Kunnanhallitus päättää, että teknisen toimen kanslistin työsuhde voidaan täyttää 1.1.2009 alkaen toistaiseksi.
263 § OSALLISTUMINEN PORIN KAUPUNGIN HANKINTAPALVELUUN
Edustajiksi jatkoneuvotteluihin nimettiin yksimielisesti rehtori Rolf Björkman ja valtuuston II varapuheenjohtaja Pentti Virtanen.
264 § OSALLLISTUMINEN JÄMIJÄRVILÄISTEN SOTAVUOSISTA VALMISTELTAVAAN KIRJAAN
Jämijärveläisten sotavuosista ollaan valmistelemassa kirjaa. Kirjan tarkoituksena on tallentaa ja välittää viime sotien aikana ja sen jälkeen syntyneille jämijärveläisille heidän lähiomaistensa kokemuksia sotien vuosilta 1939-1945. Kirjan sisältö ilmenee liitteestä 264.1.
Kirjan kustannusarvio on n. 8 000 euroa, ja se on tarkoitus jakaa kaikkiin jämijärveläistalouksiin.
Hanke on tarkoitus rahoittaa kunnan, seurakunnan, Osuuspankin, järjestöjen, yritysten ja yksityisten ihmisten tuella.
Kuntaan on oltu yhteydessä hankkeen tiimoilta.
Ehdotus: Kunnanhallitus päättää rahoitusosuudesta kirjan kustannuksiin.
Päätös: Kunnanhallitus päätti yksimielisesti osallistua Jämijärveläisten sotavuosista valmisteltavaan kirjaan 1 200 eurolla.
265 § PUUNOSTOTARJOUS
Metsänhoitoyhdistys on pyytänyt Jämijärven kunnan puolesta tarjouksia metsän myynnistä pystykaupalla.
Leimausseloste on liitteenä nro 265.1.
Määräaikaan mennessä saatiin ainoastaan yksi tarjous.
Liite nro 265.2.
1. hylätä saadun tarjouksen
2. pyytää uudet tarjoukset vielä ennen vuoden 2008 loppua.